smcproject/ml-wiki-sentences huggingface dataset:
ലിയു ബാങ് സിയാങ് യുവിനെ ചതിച്ച് പരാജയപ്പെടുത്തുകയും സ്വയം ഗാവോസു ചക്രവർത്തിയായി അവരോധിക്കുകയും ചെയ്തു.
202 ഫെബ്രുവരി 28-ന് ഹാൻ രാജവംശം സ്ഥാപിക്കപ്പെട്ടു.
ഷെൻ (ആത്മാക്കൾ), യിൻ (നിഴലുകൾ) എന്നിവയെയൊക്കെ അടിസ്ഥാനപ്പെടുത്തിയ ഒരു മതമായിരുന്നു ആദ്യകാല ചൈനീസ് സാമ്രാജ്യത്തിൽ നിലനിന്നിരുന്നത്.
മൃഗബലി നിലനിന്നിരുന്നു.
ഭൂമിക്ക് സമാന്തരമായി മറ്റൊരു ലോകമുണ്ടെന്ന് ചൈനക്കാർ വിശ്വസിച്ചു.
ചടങ്ങുകൾ രണ്ട് ഉദ്ദേശത്തോടെയാണ് നട‌ത്തിയിരുന്നത്.
മരിച്ചവർ അവരുടെ ലോകത്തേയ്ക്ക് നീങ്ങുകയും അവിടെത്തന്നെ വസിക്കുകയും ചെയ്യുന്നു എന്നുറപ്പുവരുത്തുക, അവരുടെ അനുഗ്രഹം നേടുക.
ഇവയും കാണുക ചൈനയുടെ ഭരണാധികാരി ചൈനയുടെ ചക്രവർത്തി ഹറ്റ വംശം ദ ലെജന്റ് ഓഫ് ക്വിൻ കുറിപ്പുകൾ ↑ This was the heart of the Guanzhong region, as opposed to the region of the Yangtze River drainage basin, known as Guandong.
The warlike nature of the Qin in Guanzhong evolved into a Han dynasty adage: "Guanzhong produces generals, while Guandong produces ministers."
(Lewis 2007, p. 17) ↑ Formerly known as Canton.
↑ This was largely caused by regional differences which survived despite the Qin's attempt to impose uniformity.
↑ ക്വിൻ രാജ്യം സ്ഥാപിച്ചയാൾ പതിനായിരം തലമുറകൾ തന്റെ വംശം നിലനിൽക്കുമെന്ന് പ്രസ്താവിച്ചിരുന്നുവെങ്കിലും 15 വർഷം മാത്രമാണ് ഇത് നിലനിന്നത്.
(Morton 1995, p. 49) ↑ Meaning "High Progenitor".
↑ Mystics from the state of Qi, however, saw sacrifices differently—as a way to become immortal.
അവലംബം ഗ്രന്ഥസൂചിക {{ cite book }} :  CS1 maint: others ( link ) Bodde, Derk.
"The State and Empire of Ch'in," in The Cambridge History of China: Volume I: the Ch'in and Han Empires, 221 B.C. – A.D. 220 .
Edited by Denis Twitchett and Michael Loewe.
ISBN 0-521-24327-0 .
കൂടുതൽ വായനയ്ക്ക് Bodde, Derk.
Yap, Joseph P. (2009).
Wars with the Xiongnu, A Translation from Zizhi tongjian .
AuthorHouse, Bloomington, Indiana, U.S.A. ISBN 978-1-4490-0604-4 .
പുറത്തേയ്ക്കുള്ള കണ്ണികൾ Qin Dynasty എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ക്വിൻഹാഗാക്, അലാസ്ക
ക്വിൻഹാഗാക് , ബെഥേൽ സെൻസസ് മേഖലയിൽ ഉൾപ്പെട്ട യു.എസ്. സംസ്ഥാനമായ അലാസ്കയിലെ ഒരു ചെറുപട്ടണമാണ്.
2010 ലെ യു.എൻ സെൻസസ് പ്രകാരം ഈ പട്ടണത്തിലെ ജനസംഖ്യ 669 ആയിരുന്നു.
ക്വിൻഹാഗാക് പട്ടണം നുനാല്ലെക്ക് (Nunalleq) ചരിത്ര ഗവേഷണ മേഖലയ്ക്കടുത്തായിട്ടാണ് സ്ഥിതിചെയ്യുന്നത്.
കുസ്കോക്വിം ഉൾക്കടലിനും ബെറിങ് കടലിനും ഏകദേശം ഒരു മൈൽ അകലെയുള്ള പട്ടണത്തിന്റെ അക്ഷാംശ രേഖാംശങ്ങൾ 59°45′12″N 161°54′10″W ആണ്.
കനെക്ടോക് നദിയും അരോലിക്  നദിയും പട്ടണത്തിനു സമീപത്തുകൂടി കടന്നു പോകുന്നു.
അമേരിക്കൻ ഐക്യനാടുകളിലെ  കനേഷുമാരി അനുസരിച്ച് പട്ടണം 5.2 ചതുരശ്ര മൈൽ പ്രദേശത്തായി വ്യാപിച്ചു കിടക്കുന്നു.
തിരുമല, തിരുവനന്തപുരം ഇംഗ്ലീഷ് വിലാസം https://ml.wikipedia.org/wiki/Thirumala,_Thiruvananthapuram
കേരളത്തിന്റെ തലസ്ഥാനമായ തിരുവനന്തപുരത്തിന്റെ പരിസര പ്രദേശമാണ് തിരുമല .
പേര് രണ്ടായി പിരിഞ്ഞ് 'തിരു,' 'മല' എന്നാൽ 'ഹോളി ഹിൽ' എന്നർത്ഥമാകുന്നു.
ഇത് ഒരു കുന്നിനെ പരാമർശിക്കുന്നു.
ഇവിടം കൃഷ്ണനുമായി ബന്ധപ്പെട്ട ഒരു പുരാതന ഹിന്ദു ക്ഷേത്രം പാറക്കോവിൽ ആയി അറിയപ്പെടുന്നു.
മുമ്പ് ഇത് ത്രിചക്രപുരം എന്ന പേരിലും അറിയപ്പെട്ടിരുന്നു.
തിരുമല  ഒരു വലിയ കുന്നാണ്.
ഏറ്റവും കൂടുതൽ ഉയരമുള്ള ഈ പ്രദേശത്ത് കിള്ളിയാറിൽ നിന്ന് ജഗതിയിലൂടെ എത്തിച്ചേരാം.
തിരുമല പാങ്ങോടിനു സമീപമുള്ള പട്ടാള ക്യാമ്പ് പ്രദേശമാണ്.
കാട്ടാക്കട - നെയ്യാർ ഡാം റോഡിൽ തിരുമല സ്ഥിതി ചെയ്യുന്നു.
തമ്പാനൂരിൽ നിന്ന് 6 കിലോമീറ്ററും വഴുതക്കാട് നിന്ന് 2 കിലോമീറ്ററും ദൂരമുണ്ട്.
തമ്പാനൂരിലെ തിരുവനന്തപുരം സെൻട്രൽ ബസ് സ്റ്റേഷനിൽനിന്നും കിഴക്കേകോട്ടയിൽ നിന്നും കേരള സ്റ്റേറ്റ് റോഡ് ട്രാൻസ്പോർട്ട് കോർപ്പറേഷന്റെ ബസ് സർവീസുകളും ലഭ്യമാണ്.
പാറക്കോവിൽ
കുന്നിൻ മുകളിലെ ശ്രീകൃഷ്ണ ഭഗവാൻറെ ഒരു ക്ഷേത്രമുണ്ട്.
ചെറിയ ക്ഷേത്രത്തിന് 95 ചുവടുകളുണ്ട്.
ഇവിടെ മുഴുവൻ പച്ചനിറഞ്ഞ് കാണാൻ കഴിയും.
ക്ഷേത്രത്തിൽ ഗണപതിക്കും കൃഷ്ണനും രണ്ട് ഉപക്ഷേത്രങ്ങൾ ഉണ്ട്, പ്രവേശന കവാടത്തിൽ ഒരു ചെറിയ വൃക്ഷവും കാണപ്പെടുന്നു.
അവലംബം പുറത്തേക്കുള്ള കണ്ണികൾ About Thirumala
തിരുമാന്ധാംകുന്ന് ഗ്രന്ഥവരി
വള്ളുവനാട്ടിലെ അങ്ങാടിപ്പുറം തിരുമാന്ധാംകുന്ന് ഭഗവതി ക്ഷേത്രത്തിൽ സൂക്ഷിച്ചിരുന്ന ഗ്രന്ഥങ്ങളേയും ഓലക്കരണങ്ങളുമടങ്ങുന്ന രേഖാസഞ്ചയത്തെയാണ് തിരുമാന്ധാംകുന്നു ഗ്രന്ഥവരി എന്ന് പറയുന്നത്.
വള്ളുവനാടിൻ്റെ പരദേവതാസ്ഥാനമാണിത്.
അതിനാൽ നാടിനെ സംബന്ധിച്ച സകല വിവരങ്ങളും രേഖകളാക്കി ഇവിടെയാണ് സൂക്ഷിച്ചിരുന്നത്.
1941 -ൽ സ്ഥാനമേറ്റെടുത്ത വള്ളുവക്കോനാതിരിയുടെ മകൻ ഭരണം നടത്തിയെന്നും അക്കാലത്തു വളരെ രേഖകൾ നഷ്ടപ്പെട്ടുവെന്നും പറയുന്നു.
ഭാഗ്യവശാൽ 2014 -ൽ ഇതിലെ ഉള്ളടക്കത്തിന്റെ ഒരു പകർപ്പ്‌ മദിരാശിയിൽനിന്നും ലഭിക്കുകയുണ്ടായി.
പൊടിയാറായ ആ പേപ്പറുകളിൽ നിന്നും പകർത്തിയെടുത്ത ചരിത്ര രേഖകൾ ' ആറങ്ങോട്ടു സ്വരൂപം ഗ്രന്ഥവരി - തിരുമാനാംകുന്നു ഗ്രന്ഥവരി' എന്ന പേരിൽ പ്രസിദ്ധീകരിക്കപ്പെട്ടു.
മാതൃശാല നിർമ്മിച്ചതും, ശ്രീകോവിൽ ചെമ്പ് പതിച്ചതും മററുമായ ക്ഷേത്രവിവരങ്ങളെ കൂടാതെ അനേകം ചരിത്ര വിഷയങ്ങൾ ഇതിലുണ്ട്.
മാമാങ്കത്തെക്കുറിച്ചുള്ള രേഖകളുണ്ടായിരുന്നു എന്ന് എ.സി. വേണുഗോപാല രാജ പറഞ്ഞു കേട്ടിട്ടുണ്ട്.
പലതും 1941 - 56 കാലത്തു നഷ്ടപ്പെട്ടുപോയി.
കടന്നോൻ മൂത്തവകയിലെ കണക്ക് എന്നത് വള്ളുവക്കോനാതിരി വംശത്തെ കാണിക്കുന്നു.
കടന്നൊമൂത്ത വകയിൽ സ്വരൂപത്തിങ്കന്ന തിരുമാനാംകുന്നത്ത് ഭഗവതിയോട് പിഴച്ചിട്ട ഉത്തരം ചൊല്ലിയ അർത്ഥത്തിന്റെ  മുതല് കണക്ക് എന്ന് രേഖപ്പെടുത്തിയിരിക്കുന്നു.
തിരുമാന്ധാംകുന്നത്ത് ഭഗവതിയുടെ ക്ഷേത്രംപണിക്ക പതിന്നാലായിരവും എണ്മരും മേലുകോയ്മയും കൂടി എഴുതിയ അനുഭവം തോല - എന്ന് കാണാം.
മാതൃശാല നിർമ്മിക്കാൻ തരകരുടെ സഹായം വള്ളുവക്കോനാതിരിക്ക് ഉണ്ടായിട്ടുണ്ട്.
പതിനാറാം നൂറ്റാണ്ടാവുമ്പോഴേക്കും തരക വിഭാഗം അങ്ങാടിപ്പുറത്തേക്ക് കുടിയേറിയിട്ടുണ്ട്.
തിരുമഴിചൈ ആഴ്‌വാർ
സുദർശനമെന്ന ചക്രത്തിന്റെ അവതാരമാണ് തിരുമഴിചൈ.
പല്ലവനാട്ടിലെ തിരുമഴിചൈ ആണ് ജന്മദേശം.
കാഞ്ചിയിലെ പല്ലവസിംഹവർമ്മന്റെ (575-595 ഏ.ഡി)സുഹൃത്തായ തിരുമഴിചൈ 216 ഗീതങ്ങൾ രചിച്ചു.
തിരുച്ചന്തവിരുത്തം,നാൻമുകൻ തിരുവന്താതി എന്നിവ ഇതിലുൾപ്പെടും.
ഭക്തിസാരൻ എന്നും വിളിക്കപ്പെടുന്നുണ്ട്.
ശൈവമതത്തിൽ നിന്നു മാറിയ ആഴ്വാർ എന്നാണ് ഐതിഹ്യം.
മുളവെട്ടുന്ന കുലത്തൊഴിൽ സ്വീകരിച്ചിരുന്നയാളായിരുന്നുവെന്ന് ഭാഷ്യമുണ്ട്.
അവലംബം ↑ പെരിയപുരാണം.
(വിവർത്തനം) കേരള സാഹിത്യ അക്കാദമി.
( 2006) പു.21-22
തിരുമന്ത്രം ഇംഗ്ലീഷ് വിലാസം https://ml.wikipedia.org/wiki/Tirumandhiram ഈ ലേഖനം ഒരു അനാഥലേഖനമാണ് .
(നവംബർ 2010) ( നവംബർ 2010 ) Om symbol തിരുമുറൈ Om symbol 63-നായനാർമാരുടെ 12-പുസ്തകങ്ങളടങ്ങിയ തമിഴ് - ശൈവ സ്തോത്രകൃതി.
തിരുവള്ളുവരുടെ തിരുക്കുറളിനു മുമ്പുണ്ടായ ദ്രാവിഡ വേദമാണ് തിരുമന്ത്രം .
ശൈവദാർശനിക പ്രസ്ഥാനത്തിനുത്തിനു തുടക്കമിട്ട അറുപത്തിമൂന്നു നായനാർമാരിൽ പ്രധാനിയായ തിരുമലനായനാരാണ് ഈ കൃതി രചിച്ചത്.
സിദ്ധനും മിസ്റ്റിക്കുമായ തിരുമൂലർ കാശ്മീരിൽ നിന്നു വന്നുചേർന്നു എന്നു വിശ്വസിക്കപ്പെടുന്നു.
ദ്രാവിഡ ഭാഷയിലുണ്ടായ ആദ്യ യോഗ ശാസ്ത്ര ഗ്രന്ഥമാണ് ഇത്.
തിരുമന്തിരമാലൈ, തമിഴ് മൂവായിരം എന്നീ പേരുകളിലും അറിയപ്പെടുന്നു.
3047 പാട്ടുകളാണ് തിരുമന്തിര(തിരുമന്ത്രം)ത്തിലേതായി ലഭിച്ചിട്ടുള്ളത്.
പഴയ വിശ്വാസമനുസരിച്ച് 3000 പാട്ടുകളേ ഇതിലുള്ളൂ.
ബാക്കിയുള്ളവ പ്രക്ഷിപ്തങ്ങളോ പാഠഭേദങ്ങളോ ആയിരിക്കാനാണു സാധ്യത.
പായിരിങ്ങളും ഒൻപതു തന്ത്രങ്ങളുമാണ് ഇതിലടങ്ങിയിരിക്കുന്നത്.
തന്ത്രങ്ങൾക്കും ആഗമങ്ങൾക്കും പുറമേ മന്ത്രത്തേയും യോഗത്തേയും പറ്റിയുള്ള പരാമർശങ്ങളും കാണാം.
ഈശ്വരനോടും പ്രകൃതിയോടും മനുഷ്യനോടുമുള്ള സ്നേഹം ഒന്നു തന്നെയാണെന്ന ദർശനമാണ് (അൻപേ ശിവം) ഈ കൃതി മുന്നോട്ടു വയ്ക്കുന്നത്.
ശൈവസിദ്ധാന്തത്തിന്റെ ആദ്ധ്യാത്മികവും ആചാരപരവുമായ രണ്ട് അംശങ്ങളും ഈ ഗ്രന്ഥത്തിൽ പ്രതിപാദിക്കുന്നു.
തിരുമന്തിരത്തിൽ ശൈവസിദ്ധാന്തങ്ങൾക്കു പുറമേ മഴ, ഐശ്വര്യം, ഭരണം, വിദ്യാഭ്യാസം, സ്വഭാവം, വാനനിരീക്ഷണം, ആയുർ രഹസ്യം, ചികിത്സാരീതി, നാഡിശാസ്ത്രം, ജ്യോതിഷം, യോഗമുറകൾ, തപസ്സ്, സിദ്ധന്മാരുടെ പ്രശസ്തി, ഭക്തിമാർഗ്ഗം തുടങ്ങിയ പല കാര്യങ്ങളും പ്രതിപാദിച്ചിട്ടുണ്ട്.
സാധാരണക്കാർക്ക് അറിയാൻ കഴിയാത്ത പല കാര്യങ്ങളും തിരുമൂലർ യോഗസിദ്ധികൊണ്ട് ഗ്രഹിച്ച് പ്രതിപാദിച്ചിരിക്കുന്നതായി പറയപ്പെടുന്നു.
ഹൃദയദ്രവീകരണ ശക്തിയുള്ള ഭക്തി തിരുമന്തിരത്തിലെ പാട്ടുകളിൽ തുളുമ്പി നില്ക്കുന്നു.
സ്നേഹം തന്നെയാണ് ശിവം എന്നതാണ് ഇതിലെ പ്രധാന സന്ദേശം.
സ്നേഹം മാത്രമാണ് നിത്യമായ സത്യം എന്നും പറയുന്നു. 'മന്തിരം പോൽ വേണ്ടുമടി ചൊല്ലിൻപം'എന്നാണ് മഹാകവി ഭാരതിയാർ തിരുമന്തിരത്തെ വിശേഷിപ്പിക്കുന്നത്.
ശിവമാഹാത്മ്യത്തെക്കുറിച്ച് പ്രതിപാദിക്കുന്നുണ്ടെങ്കിലും ത്രിമൂർത്തികളുടെ പേരിൽ ജനങ്ങൾ അന്യോന്യം കലഹിക്കുന്നതിൽ കവി ആശ്ചര്യം പ്രകടിപ്പിക്കുകയും ചെയ്യുന്നു.
തിരുകറുന്തൊകൈ എന്നു വിളിക്കപ്പെടുന്ന വിരുത്തമെന്ന വൃത്തരീതിയിലാണ് തിരുമന്തിരം രചിച്ചിരിക്കുന്നത്.
അന്യാപദേശരീതി കവിതകളിൽ ഉപയോഗിച്ചിട്ടുണ്ടെങ്കിലും മിസ്റ്റിക് ഭാവങ്ങളുടെ ഭാഷ ഒരിക്കലും പ്രയോഗിച്ചിട്ടില്ല.
ഭാഷാശൈലി പ്രായേണ ലളിതവും രമണീയവുമാണ്.
എല്ലാ പദ്യങ്ങളുടേയും വൃത്തം ഒന്നു തന്നെയാണെങ്കിലും ആശയങ്ങളുടെ താളത്തിനനുസരിച്ച് കവിതയുടെ താളവും മാറുന്നതു കാണാം.
തിരുമന്തിരത്തിലെ പ്രതിപാദനരീതിക്ക് ഒരുദാഹരണം: “ ആനന്ദം നൃത്തരംഗം, ആനന്ദം ഗാനമെല്ലാം;
ആനന്ദമേ ഗാനങ്ങൾ, ആനന്ദ വചസ്സുകൾ; ആനന്ദമയമല്ലോ, സകല ചരാചരം, ആനന്ദമാനന്ദക്കൂത്താസ്വദിക്കുവോനെല്ലാം.
തമിഴ്നാട്ടിൽ തിരുമന്തിരമാണ് ആദ്യത്തെ ജ്ഞാനഗ്രന്ഥമെന്നും തിരുമൂലരുടെ മഠമാണ് ആദ്യത്തെ ജ്ഞാനകേന്ദ്രമെന്നും പറയപ്പെടുന്നു.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തിരുമന്തിരം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തിരുമണിവെങ്കിടപുരം ശ്രീരാമസ്വാമിക്ഷേത്രം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളത്തിൽ , കോട്ടയം ജില്ലയിലെ തിരുമണിവെങ്കിടപുരം ഗ്രാമത്തിൽ, വേമ്പനാട്ട് കായലിന്റെ കരയിൽ സ്ഥിതിചെയ്യുന്ന ക്ഷേത്രമാണ് തിരുമണിവെങ്കിടപുരം ശ്രീരാമസ്വാമിക്ഷേത്രം.
മഹാവിഷ്ണുഭഗവാന്റെ ഏഴാമത്തെ അവതാരമായ ശ്രീരാമസ്വാമി , ഖരവധത്തിനുശേഷം അത്യുഗ്രഭാവത്തിൽ കുടികൊള്ളുന്ന ക്ഷേത്രമാണിത്.
ഉപദേവതകളായി ഗണപതി , ഹനുമാൻ , ശിവൻ , ദുർഗ്ഗാദേവി , അയ്യപ്പൻ , നാഗദൈവങ്ങൾ , ബ്രഹ്മരക്ഷസ്സ് എന്നിവർക്കും സന്നിധികളുണ്ട്.
കേരളത്തിലെ പ്രധാന ശ്രീരാമക്ഷേത്രങ്ങളിലൊന്നായ ഇവിടെയാണ് കേരളത്തിലെ ഏറ്റവും വലിയ പഞ്ചലോഹവിഗ്രഹമുള്ളത് .
മീനമാസത്തിൽ തിരുവോണം ആറാട്ടായി പത്തുദിവസം ഉത്സവം, ശ്രീരാമനവമി , രാമായണ മാസം , കർക്കടകവാവ് എന്നിവയാണ് ക്ഷേത്രത്തിലെ പ്രധാന ആണ്ടുവിശേഷങ്ങൾ.
വൈക്കത്തഷ്ടമിയോടനുബന്ധിച്ച് വൈക്കം മഹാദേവക്ഷേത്രത്തിലേയ്ക്ക് എഴുന്നള്ളുന്ന ദേവന്മാരിൽ തൃണയംകുടത്തപ്പൻ എന്നറിയപ്പെടുന്ന ഇവിടത്തെ ഭഗവാനുമുണ്ട്.
തിരുവിതാംകൂർ ദേവസ്വം ബോർഡിനുകീഴിലുള്ള പ്രധാന ശ്രീരാമസ്വാമിക്ഷേത്രങ്ങളിലൊന്നാണിത്.
ക്ഷേത്രത്തിലെ മുഖ്യമൂർത്തി, ശ്രീരാമനായാണ് കണക്കാക്കിവരുന്നതെങ്കിലും വാസ്തവത്തിൽ ചതുർബാഹുവായ മഹാവിഷ്ണുവാണ്.
മണിവെങ്കിടൻ എന്ന തമിഴ് ബ്രാഹ്മണനാണ് ഈ പ്രതിഷ്ഠ നടത്തിയതെന്നാണ് വിശ്വാസം.
അതാണ് 'തിരുമണിവെങ്കിടപുരം' എന്ന സ്ഥലനാമത്തിനും കാരണം.
പിന്നീട് ഇത് ലോപിച്ച് തൃണയംകുടം എന്നും ടി.വി. പുരം എന്നുമായി മാറി .
തിരുപ്പതി വെങ്കടചാലപതിയുടെ ഭക്തനായിരുന്ന മണിവെങ്കിടനും കുടുംബവും, നാട്ടിലുണ്ടായ വിദേശ ആക്രമണങ്ങളെത്തുടർന്ന് കേരളത്തിൽ അഭയം തേടുകയും വേമ്പനാട്ട് കായൽ വഴി ഈ ഗ്രാമത്തിലെത്തുകയും ചെയ്തു.
തന്റെ ജീവന്നും സ്വത്തിനും അഭയം നൽകിയതിന്റെ പ്രത്യുപകാരമായി മണിവെങ്കിടൻ, താൻ നിത്യപൂജ നടത്തിയിരുന്ന വിഷ്ണുവിഗ്രഹം കായലിന്റെ നടുക്കുള്ള തുരുത്തിൽ ഒരു ക്ഷേത്രം പണിത് പ്രതിഷ്ഠിച്ചു.
പിൽക്കാലത്ത് തിരുമണിവെങ്കിടപുരത്തും വിദേശ ആക്രമണമുണ്ടാകുകയും ക്ഷേത്രം നശിച്ചുപോകുകയും ചെയ്തു.
പിന്നീടൊരു കാലത്ത്, കായലിൽ നിന്ന് വിഗ്രഹം വീണ്ടെടുക്കുകയും പ്രതിഷ്ഠ നടത്തുകയുമായിരുന്നു .
തിരുമണിവെങ്കിടപുരം ഗ്രാമത്തിന്റെ നടുക്ക്, വേമ്പനാട്ടുകായലിന്റെ കിഴക്കേ കരയിലാണ് ക്ഷേത്രം സ്ഥിതിചെയ്യുന്നത്.
ടി.വി. പുരം പഞ്ചായത്ത് ഓഫീസ്, പോസ്റ്റ് ഓഫീസ്, ബാങ്കുകൾ, വിദ്യാഭ്യാസസ്ഥാപനങ്ങൾ തുടങ്ങിയ പ്രധാന സ്ഥാപനങ്ങൾ അധികവും ക്ഷേത്രത്തിൽ നിന്ന് ഒരു കിലോമീറ്റർ ചുറ്റളവിലാണ് സ്ഥിതിചെയ്യുന്നത്.
ക്ഷേത്രത്തിന് തെക്കും പടിഞ്ഞാറും ഭാഗങ്ങളിലായി വേമ്പനാട്ടുകായൽ പരന്നുകിടക്കുന്നു.
പടിഞ്ഞാറുഭാഗത്ത് കായലിൽ ഒരു ബലിക്കടവും കാണാം.
കർക്കടകവാവ് , തുലാവാവ് , ശിവരാത്രി തുടങ്ങിയ അവസരങ്ങളിൽ നിരവധി ആളുകൾ ഇവിടെ ബലിതർപ്പണം നടത്താൻ വരാറുണ്ട്.
കായലിന് നടുവിലെ തുരുത്താണ് ക്ഷേത്രത്തിന്റെ മൂലസ്ഥാനം.
വൃത്താകൃതിയിൽ തീർത്ത ഈ തുരുത്ത്, ജലഗതാഗതം പതിവായിരുന്ന പഴയകാലത്ത് വലിയൊരു വാണിജ്യകേന്ദ്രമായിരുന്നു.
കേരളത്തിന്റെ വിവിധ ഭാഗങ്ങളിൽ നിന്നുള്ള കപ്പലുകൾ, ഇവിടെയിറക്കി അല്പസമയം വിശ്രമിയ്ക്കുകയും ആവശ്യമായ ചില ചരക്കുകൾ ഇവിടെയിറക്കുകയും ചെയ്യുമായിരുന്നു.
ഇവിടെയുണ്ടായിരുന്ന ഒരു വിളക്കുമാടമാണ് പണ്ട് രാത്രികാലങ്ങളിൽ യാത്ര സുഗമമാക്കുന്നതിൽ വലിയ പങ്കുവഹിച്ചിരുന്നത്.
ഇപ്പോൾ ഈ തുരുത്ത് കാടുപിടിച്ചുകിടക്കുകയാണ്.
നിരവധി പക്ഷികളുടെ വിഹാരകേന്ദ്രമാണ് ഈ സ്ഥലം.
കായലിന്റെ മറുകരയിൽ ആലപ്പുഴ ജില്ലയിലെ ചേർത്തല ഭാഗങ്ങളാണ്.
കേരളത്തിലെ പ്രസിദ്ധ ഭദ്രകാളിക്ഷേത്രങ്ങളിലൊന്നായ വാരനാട് ക്ഷേത്രം ഈ ഭാഗത്താണ്.
ക്ഷേത്രത്തിന്റെ കിഴക്കേ നടയിൽ ചെറിയൊരു കവാടം പണിതിട്ടുണ്ട്.
വടക്കുഭാഗത്ത് ക്ഷേത്രക്കുളം പണിതിരിയ്ക്കുന്നു.
എലിവിഷം ശമിപ്പിയ്ക്കുന്നതിന് ഉത്തമമാണ് ഈ കുളത്തിലെ സ്നാനമെന്ന് വിശ്വസിയ്ക്കപ്പെടുന്നു.
ഇവിടെത്തന്നെയാണ് ഉത്സവാവസാനം ഭഗവാന്റെ ആറാട്ടും.
അകത്തേയ്ക്ക് കടന്നാൽ കിഴക്കേ നടയിൽ ആദ്യം കാണുന്നത് വലിയ ആനക്കൊട്ടിലാണ്.
സാമാന്യം വലുപ്പമുള്ള ഈ ആനക്കൊട്ടിലിൽ വച്ചാണ് ചോറൂൺ , വിവാഹം , തുലാഭാരം , ഭജന തുടങ്ങിയ കർമ്മങ്ങൾ നടത്തുന്നത്.
ഏകദേശം നാലാനകളെ വച്ച് ഇവിടെ എഴുന്നള്ളത്ത് നടത്താവുന്നതാണ്.
ആനക്കൊട്ടിലിനപ്പുറം ഭഗവദ്വാഹനമായ ഗരുഡനെ ശിരസ്സിലേറ്റുന്ന ചെമ്പുകൊടിമരം കാണാം.
2021-ൽ നടന്ന ദേവപ്രശ്നത്തിൽ ഇതിന് കേടുപാടുകളുണ്ടെന്ന് കണ്ടെത്തിയതിനെത്തുടർന്ന് നിലവിൽ ഇത് മാറ്റി സ്വർണ്ണക്കൊടിമരം പ്രതിഷ്ഠിയ്ക്കാനുള്ള ശ്രമങ്ങൾ നടന്നുവരുന്നു.
കൊടിമരത്തിനപ്പുറമാണ് ക്ഷേത്രത്തിലെ ബലിക്കൽപ്പുര.
സാമാന്യത്തിലധികം ഉയരം വരുന്ന ബലിക്കല്ലാണ് ഈ ക്ഷേത്രത്തിലേത്.
തന്മൂലം പുറത്തുനിന്ന് നോക്കിയാൽ വിഗ്രഹം കാണാൻ സാധിയ്ക്കില്ല.
തെക്കുകിഴക്കുഭാഗത്ത് ക്ഷേത്രം വക സ്റ്റേജ് പണിതിട്ടുണ്ട്.
ഏകദേശം നാലേക്കർ വിസ്തീർണ്ണം വരുന്ന മതിലകമാണ് തിരുമണിവെങ്കിടപുരം ക്ഷേത്രത്തിലുള്ളത്.
ഇതിന്റെ പലയിടങ്ങളിലായി നിരവധി മരങ്ങൾ തഴച്ചുവളരുന്നുണ്ട്.
അന്തരീക്ഷവായുവിനെ ശുദ്ധീകരിയ്ക്കുന്നതിനൊപ്പം ക്ഷേത്രത്തിന്റെ പ്രശാന്തത വർദ്ധിപ്പിയ്ക്കുന്നതിനും ഇവ വലിയ പങ്കുവഹിയ്ക്കുന്നു.
തെക്കുപടിഞ്ഞാറുഭാഗത്ത് പ്രത്യേകം തീർത്ത ശ്രീകോവിലിൽ കിഴക്കോട്ട് ദർശനം നൽകി അയ്യപ്പസ്വാമിയുടെ പ്രതിഷ്ഠയുണ്ട്.
ഏകദേശം മൂന്നടി ഉയരം വരുന്ന അയ്യപ്പവിഗ്രഹം ശിലാനിർമ്മിതമാണ്.
ശബരിമലയിലെ രൂപത്തിന്റെ ഏതാണ്ട് അതേ രൂപമാണ് ഇതിനും.
ശ്രീകോവിലിനുമുന്നിൽ ഒരു മുഖമണ്ഡപം പണിതിട്ടുണ്ട്.
ശബരിമല തീർത്ഥാടകർ മാലയിടുന്നതും കെട്ടുനിറയ്ക്കുന്നതുമെല്ലാം ഇവിടെവച്ചാണ്.
ഇതിന് സമീപം തന്നെയാണ് ക്ഷേത്രത്തിലെ നാഗത്തറയും.
നാഗരാജാവായി അനന്തൻ വരുന്ന തറയിൽ, കൂടെ നാഗയക്ഷിയും നാഗചാമുണ്ഡിയും ചിത്രകൂടവുമടങ്ങുന്ന പരിവാരങ്ങളും കാണാം.
എല്ലാമാസങ്ങളിലെയും ആയില്യം നാളിൽ ഇവിടെ വിശേഷാൽ പൂജകളും കന്നിമാസത്തിലെ ആയില്യം നാളിൽ സർപ്പബലിയും പതിവാണ്.
ക്ഷേത്രത്തിന്റെ വടക്കേ നടയിൽ മേൽക്കൂരയില്ലാത്ത ഒരു തറയിലാണ് ദുർഗ്ഗാദേവിയുടെ പ്രതിഷ്ഠ.
ഒരടി മാത്രം ഉയരമുള്ള ശിവലിംഗരൂപത്തിലുള്ള വിഗ്രഹമാണ് ഇവിടെ ദേവിയ്ക്ക്.
മേൽക്കൂരയില്ലാത്ത തറയിലുള്ള പ്രതിഷ്ഠയായതിനാൽ വനദുർഗ്ഗയായാണ് സങ്കല്പം.
ദിവസവും ഇവിടെ വിളക്കുവയ്പുണ്ട്.
വടക്കുകിഴക്കേമൂലയിലെത്തിയാൽ അവിടെ ദേവസ്വം ഓഫീസ് കാണാം.
തിരുവിതാംകൂർ ദേവസ്വം ബോർഡിനുകീഴിലുള്ള ഒരു 'ബി' ഗ്രേഡ് ദേവസ്വമാണ് തിരുമണിവെങ്കിടപുരം ദേവസ്വം.
ദേവസ്വം ബോർഡിനുകീഴിലുള്ള വൈക്കം ഗ്രൂപ്പിന്റെ കീഴിലാണ് ഈ ദേവസ്വം.
ഇതിന് സമീപം തന്നെയാണ് ശ്രീരാമദാസനായ ഹനുമാൻ സ്വാമിയുടെ പ്രതിഷ്ഠയുള്ള ശ്രീകോവിൽ.
ഏകദേശം മൂന്നടി ഉയരം വരുന്ന പഞ്ചലോഹനിർമ്മിതമായ വിഗ്രഹം ഭക്തഹനുമാന്റെ രൂപത്തിലാണ്.
ഇരുകൈകളും കൂപ്പിനിൽക്കുന്ന ഹനുമാന്റെ സമീപം ആയുധമായ ഗദ കാണാം.
ഇതിനടുത്തുതന്നെയാണ് ബ്രഹ്മരക്ഷസ്സിന്റെ പ്രതിഷ്ഠ.
വളരെ ചെറിയൊരു ശ്രീകോവിലിൽ, അരയടി മാത്രം ഉയരം വരുന്ന ശിവലിംഗതുല്യമായ വിഗ്രഹമാണ് ബ്രഹ്മരക്ഷസ്സിന്.
ക്ഷേത്രത്തിൽ പടിഞ്ഞാറോട്ട് ദർശനം നൽകുന്ന ഉപദേവതകൾ ഇവർ മാത്രമാണ്.
ചതുരാകൃതിയിൽ തീർത്ത രണ്ടുനിലകളോടുകൂടിയ ഒരു ശ്രീകോവിലാണ് ഇവിടെയുള്ളത്.
അതിഗംഭീരമായ ഒരു നിർമ്മിതിയാണ് ഇവിടെയുള്ള ശ്രീകോവിൽ.
തൃശ്ശൂർ വടക്കുന്നാഥ ക്ഷേത്രത്തിലെ ശ്രീരാമന്റെ ശ്രീകോവിലുമായി പ്രകടമായ രൂപസാദൃശ്യം ഈ ശ്രീകോവിലിനുണ്ട്.
ഏകദേശം അതേ ഉയരവുമാണ്.
കരിങ്കല്ലിൽ തീർത്ത ശ്രീകോവിലിന്റെ ഇരുനിലകളും പൂർണ്ണമായും ചെമ്പുമേഞ്ഞിരിയ്ക്കുന്നു.
ശ്രീകോവിലിനകത്തേയ്ക്കുള്ള പടികൾ (സോപാനപ്പടികൾ) കരിങ്കല്ലിൽ തന്നെ തീർത്തതാണെങ്കിലും അവ സ്വർണ്ണം പൊതിഞ്ഞിട്ടുണ്ട്.
മുകളിലായി ചെറുതും വലുതുമായ നിരവധി മണികൾ തൂക്കിയിട്ടുമുണ്ട്.
ആറടിയിലധികം ഉയരം വരുന്ന, പഞ്ചലോഹനിർമ്മിതമായ മഹാവിഷ്ണുവിഗ്രഹത്തിൽ കിഴക്കോട്ട് ദർശനം നൽകി ശ്രീരാമസ്വാമി കുടികൊള്ളുന്നു.
രാക്ഷസസഹോദരന്മാരായ ഖര-ദൂഷണ-ത്രിശ്ശിരസ്സുകളെയും അവരുടെ പതിനായിരം വരുന്ന പടയെയും മൂന്നേമുക്കാൽ നാഴികകൊണ്ട് വധിച്ചശേഷം രൗദ്രഭാവമടങ്ങാത്ത ശ്രീരാമനായാണ് പ്രതിഷ്ഠാസങ്കല്പം.
എങ്കിലും വിഗ്രഹം പൂർണ്ണമായും മഹാവിഷ്ണുവിന്റേതാണ്.
തിരുപ്പതി വെങ്കടാചലപതിയുടെ സങ്കല്പവും പ്രതിഷ്ഠയ്ക്കുണ്ട്.
ചതുർബാഹുവായ ഭഗവാന്റെ പുറകിലെ വലതുകയ്യിൽ സുദർശനചക്രവും പുറകിലെ ഇടതുകയ്യിൽ പാഞ്ചജന്യം എന്ന ശംഖും മുന്നിലെ ഇടതുകയ്യിൽ തലകീഴായി കൗമോദകി എന്ന ഗദയും കാണാം.
മുന്നിലെ വലതുകൈ അഭയമുദ്രാങ്കിതമാണ്.
ക്ഷേത്രസ്ഥാപനവുമായി ബന്ധപ്പെട്ട ഐതിഹ്യത്തിന് കൂടുതൽ ചരിത്രസാധുത നൽകുന്ന രൂപമാണ് ഇത്.
കേരളത്തിലെ ഏറ്റവും വലിയ പഞ്ചലോഹവിഗ്രഹപ്രതിഷ്ഠയാണിത്.
ഇതും ഇവിടത്തെ സവിശേഷമായ ഒരു കാര്യമാണ്.
അങ്ങനെ, വിശ്വപ്രകൃതിയുടെ മൂലതേജസ്സിനെ മുഴുവൻ ആവാഹിച്ചുകൊണ്ട് തൃണയംകുടത്തപ്പൻ ശ്രീകോവിലിൽ വാഴുന്നു.
ശ്രീകോവിൽച്ചുവരുകൾ നിലവിൽ ചുവർച്ചിത്രങ്ങളാൽ അലംകൃതമല്ല.
എന്നാൽ, കരിങ്കല്ലിലും തടിയിലും തീർത്ത നിരവധി ശില്പങ്ങൾ ഇതിന്റെ എല്ലാ നിലകളിലും നമുക്ക് കാണാൻ സാധിയ്ക്കും.
രാമായണം , മഹാഭാരതം , ശ്രീമദ് ഭാഗവതം , ശിവപുരാണം തുടങ്ങിയ ഗ്രന്ഥങ്ങളിൽ നിന്നെടുത്ത നിരവധി രംഗങ്ങൾക്ക് ഇവിടെ ശില്പരൂപത്തിൽ ഭാഷ്യമൊരുക്കിയിട്ടുണ്ട്.
ശ്രീകോവിലിന്റെ തെക്കുഭാഗത്ത് പ്രത്യേകം തീർത്ത ഒരു അഴിക്കൂട്ടിൽ കിഴക്കോട്ട് ദർശനമായി ശിവന്റെയും ഗണപതിയുടെയും പ്രതിഷ്ഠകൾ കാണാം.
കഷ്ടിച്ച് ഒരടി മാത്രം ഉയരം വരുന്ന വിഗ്രഹങ്ങളാണ് രണ്ടുപേർക്കും.
ഇവിടെ കയറി പൂജ കഴിയ്ക്കുക അസാധ്യമായതിനാൽ എല്ലാം പുറത്തുവച്ച് നടത്തുകയാണ് പതിവ്.
ശിവന് നിത്യവും ധാര അടക്കമുള്ള അഭിഷേകങ്ങളും പിൻവിളക്കും പതിവാണ്.
ഗണപതിപ്രീതിയ്ക്ക് നിത്യവും ഗണപതിഹോമവും കർക്കടകമാസത്തിൽ അഷ്ടദ്രവ്യമഹാഗണപതിഹോമവും പതിവാണ്.
വടക്കുവശത്ത് വ്യാളീമുഖത്തോടെ ഓവ് പണിതിട്ടുണ്ട്.
അതിവിശാലമാണ് ഇവിടെ നാലമ്പലം.
നാലുഭാഗത്തുനിന്നും ഇതിന് അകത്തേയ്ക്ക് കടക്കാൻ വഴികളുണ്ട്.
അവയിൽ, പ്രധാന ഭാഗമായ കിഴക്കേ നടയിലൂടെയുള്ള പ്രവേശനകവാടത്തിന് ഇരുവശവും രണ്ട് വാതിൽമാടങ്ങൾ കാണാം.
ഇവയിൽ തെക്കുഭാഗത്തുള്ള വാതിൽമാടത്തിലാണ് വിശേഷാൽ പൂജകളും നിത്യേനയുള്ള ഗണപതിഹോമം അടക്കമുള്ള ഹോമങ്ങളും നടത്തുന്നത്.
വടക്കേ വാതിൽമാടമാണെങ്കിൽ നാമജപത്തിനും വാദ്യമേളങ്ങൾക്കുമാണ് ഉപയോഗിച്ചുവരുന്നത്.
പൂജയും ദീപാരാധനയുമൊഴികെയുള്ള സമയങ്ങളിൽ ഇവിടെ ചെണ്ട , മദ്ദളം , തിമില , ഇടയ്ക്ക , മരം , ചേങ്ങില , ഇലത്താളം തുടങ്ങിയ വാദ്യങ്ങൾ തൂക്കിയിട്ടിരിയ്ക്കുന്നത് കാണാം.
തെക്കുകിഴക്കേമൂലയിൽ പതിവുപോലെ തിടപ്പള്ളി പണിതിട്ടുണ്ട്; വടക്കുകിഴക്കേമൂലയിൽ കിണറും .
ശ്രീകോവിലിന് ചുറ്റുമായി അകത്തെ ബലിവട്ടം പണിതിരിയ്ക്കുന്നു.
അഷ്ടദിക്പാലകർ (കിഴക്ക് - ഇന്ദ്രൻ , തെക്കുകിഴക്ക് - അഗ്നി , തെക്ക് - യമൻ , തെക്കുപടിഞ്ഞാറ് - നിരൃതി , പടിഞ്ഞാറ് - വരുണൻ , വടക്കുപടിഞ്ഞാറ് - വായു , വടക്ക് - കുബേരൻ ചന്ദ്രൻ , വടക്കുകിഴക്ക് - ഈശാനൻ എന്ന ക്രമത്തിൽ), സപ്തമാതൃക്കൾ (തെക്കുഭാഗത്ത് ഒറ്റക്കല്ലിൽ - കിഴക്കുനിന്ന് പടിഞ്ഞാറ് ബ്രാഹ്മി , മാഹേശ്വരി , കൗമാരി , വൈഷ്ണവി , വാരാഹി , ഇന്ദ്രാണി , ചാമുണ്ഡി എന്ന ക്രമത്തിൽ), വീരഭദ്രൻ (സപ്തമാതൃക്കൾക്കൊപ്പം - കിഴക്കുഭാഗത്ത്), ഗണപതി (സപ്തമാതൃക്കൾക്കൊപ്പം - പടിഞ്ഞാറുഭാഗത്ത്), ബ്രഹ്മാവ് (വടക്കുകിഴക്കിനും കിഴക്കിനുമിടയിൽ), അനന്തൻ (തെക്കുപടിഞ്ഞാറിനും പടിഞ്ഞാറിനുമിടയിൽ), ശാസ്താവ് (തെക്കിനും തെക്കുപടിഞ്ഞാറിനുമിടയിൽ), സുബ്രഹ്മണ്യൻ (പടിഞ്ഞാറിനും വടക്കുപടിഞ്ഞാറിനുമിടയിൽ), ദുർഗ്ഗ (വടക്കുപടിഞ്ഞാറിനും വടക്കിനുമിടയിൽ), നിർമ്മാല്യധാരി (വടക്കിനും വടക്കുകിഴക്കിനുമിടയിൽ ശിവലിംഗരൂപത്തിൽ - ഇവിടെ വിഷ്വക്സേനൻ ) എന്നിവരെ പ്രതിനിധീകരിയ്ക്കുന്ന ബലിക്കല്ലുകൾ ഇവിടെ കാണാം.
തിരുമതി ഹിറ്റ്ലർ
14 ഡിസംബർ 2020 മുതൽ സീ തമിഴിൽ സംപ്രേഷണം ചെയ്യുന്ന ഒരു തമിഴ്  ടെലിവിഷൻ പരമ്പരയാണ് തിരുമതി ഹിറ്റ്ലർ .
ZEE5- ലും ഡിജിറ്റലായി ലഭ്യമാണ് .
പരമ്പരയിൽ കീർത്തന പൊതുവാളും അമിത് ഭാർഗവും പ്രധാന കഥാപാത്രങ്ങളെ അവതരിപ്പിക്കുന്നു.
ഹിന്ദി ടെലിവിഷൻ പരമ്പരയായ ഗുദ്ദൻ തുംസെ ന ഹോ പായേഗയുടെ റീമേക്കാണ് ഇത്
തിരുമല
രോമപാദചിത്രശലഭങ്ങളുടെ ഒരു ജനുസ്സാണ് തിരുമല .
1880 ൽ ഫ്രെഡറിക് മൂർ ആണ് ഈ ജനുസ് സ്ഥാപിക്കുന്നത്.
ആഫ്രിക്ക, ഏഷ്യ, ഓസ്‌ട്രേലിയ എന്നിവിടങ്ങളിൽ ഇതിലെ സ്പീഷിസുകൾ കാണപ്പെടുന്നു.
സ്പീഷീസുകൾ തിരുമല ഫോർമോസ (ഗോഡ്മാൻ, 1880) - ഫോറസ്റ്റ് മോണാർക്ക് അല്ലെങ്കിൽ മനോഹരമായ കടുവ തിരുമല പെറ്റിവെറാന (ഡബിൾഡേ, [1847]) - ആഫ്രിക്കൻ നീലക്കടുവ തിരുമല ഗൗതമ (മൂർ, 1877) - വിരളമായ നീലക്കടുവ തിരുമല യൂപ്ലോയോമോർഫ (ഹോവർത്ത്, കവാസോ സിബറ്റാനി, 1976) - കാക്കക്കടുവ തിരുമല ചോസ്പെസ് (ബട്ട്‌ലർ, 1866) നീലക്കടുവ (തിരുമല ലിംനിയേസ് ) (ക്രാമർ, [1775]) കരിനീലക്കടുവ (തിരുമല സെപ്റ്റെൻട്രിയോണിസ് ) (ബട്ട്‌ലർ, 1874) തിരുമല ഹമാറ്റ (മക്ലേ, 1826) - ഇരുണ്ട നീല കടുവ, ബ്ലൂ വാണ്ടറർ അല്ലെങ്കിൽ നീലക്കടുവ തിരുമല ഇസ്മോയിഡ്സ് മൂർ, 1883 തിരുമല ആൽ‌ബ Chou Gu, 1994 അവലംബം പുറത്തേക്കുള്ള കണ്ണികൾ Tirumala എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
തിരുമലനായ്ക്കൻ ഇംഗ്ലീഷ് വിലാസം https://ml.wikipedia.org/wiki/Thirumalai_Nayakkar റോബർട്ട് ഡി. നൊബിലി
പതിനേഴാം നൂറ്റാണ്ടിൽ തമിഴ്നാട്ടിലെ മധുര ഭരിച്ചിരുന്ന പ്രമുഖ നായ്ക്ക ഭരണാധികാരിയായിരുന്നു തിരുമല നായ്ക്കൻ .
തമിഴ്നാടിന്റെ ചരിത്രത്തിൽ 15-ാം നൂറ്റാണ്ടിനുശേഷം അധികാരത്തിൽ വന്ന ഭരണാധികാരികളാണ് നായ്ക്കന്മാർ.
തമിഴ്നാട്ടിലെ വിവിധ സ്ഥലങ്ങളിൽ ഇവർ അധികാരം ഉറപ്പിച്ചു.
വേലൂർ , തഞ്ചാവൂർ , മധുര എന്നിവ നായ്ക്കന്മാരുടെ മൂന്ന് അധികാരകേന്ദ്രങ്ങളായിരുന്നു.
ഇന്ന് മധുര-മീനാക്ഷി ക്ഷേത്രത്തിനു സമീപം സ്ഥിതിചെയ്യുന്ന തിരുമലനായ്ക്കർ മഹൽ ഇദ്ദേഹത്തിന്റെ വാസ്തുശില്പ പ്രതിപത്തിക്ക് ഉദാഹരണമാണ്.
1625 മുതൽ 1659 വരെ ആയിരുന്നു ഇദ്ദേഹം അധികാരത്തിൽ ഇരുന്നത്.
സമർഥനായ സൈന്യാധിപനായിരുന്ന തിരുമല നിരവധി പ്രദേശങ്ങൾ ആക്രമിച്ചു കീഴടക്കി.
1634-ൽ തിരുവിതാംകൂറിലേക്ക് സൈന്യത്തെ അയച്ച് അവിടം കീഴടക്കി.
വേണാട്ടിലെ പ്രശസ്ത പടത്തലവനായിരുന്ന ഇരവിക്കുട്ടിപ്പിള്ളയെ തിരുമലനായ്ക്കന്റെ സൈന്യം പരാജയപ്പെടുത്തി.
തുടർന്ന് രാമനാഥപുരം പ്രദേശവും കീഴിലാക്കി.
പോർച്ചുഗീസുകാരുമായി തിരുമലനായ്ക്കൻ മികച്ച ബന്ധം പുലർത്തിയിരുന്നു.
എന്നാൽ ഡച്ചുകാരുമായി ഇദ്ദേഹം ശത്രുതയിലായിരുന്നു.
അസാമാന്യ ബലവാനും യുദ്ധവീരനും ആയിരുന്ന തിരുമല മൃദുല മനസ്കനുമായിരുന്നു.
നീലകണ്ഠ ദീക്ഷിതർ എന്ന സംസ്കൃത പണ്ഡിതനെ പ്രോത്സാഹിപ്പിക്കാൻ ഇദ്ദേഹം തയ്യാറായത് ഈ മൃദുലത മൂലമെന്ന് പറയപ്പെടുന്നു.
ലങ്കാവതരണം, നളചരിത നാടകം, നീലകണ്ഠവിജയം എന്നീ കൃതികൾ നായ്ക്കരുടെ പ്രോത്സാഹനത്തിൽ രചിക്കപ്പെട്ടു.
മധുര മീനാക്ഷി ക്ഷേത്രം ഉൾപ്പെടെ പ്രദേശത്തുണ്ടായിരുന്ന നിരവധി ക്ഷേത്രങ്ങൾ പുനരുദ്ധരിച്ചു.
തിരുമലനായ്ക്കൻ സമീപത്തുണ്ടായിരുന്ന മറ്റു രാജാക്കന്മാരുടെ സൈനികശേഷിയേയും അധികാരങ്ങളേയും നിയന്ത്രിച്ചിരുന്നു.
അതിനാൽ കന്തീരവൻ എന്ന രാജാവ് ഇദ്ദേഹത്തിന്റെ എതിർപ്പിനു പാത്രമായി.
കന്തീരവന്റെ ഒരു ആശ്രിതന് രാജ്യം വീണ്ടെടുത്തു കൊടുക്കാനുള്ള ശ്രമത്തെ ഒരിക്കൽ തിരുമലനായ്ക്കൻ തടഞ്ഞു.
അതിനു പകരമായി കന്തീരവൻ മധുരയിലേക്ക് സൈന്യത്തെ അയയ്ക്കുകയും അവിടെയുള്ള നിരവധി ആളുകളുടെ മൂക്ക് അറുത്തെടുത്ത് മാലകോർത്ത് മൈസൂറിൽ എത്തിച്ചു.
ഇതിനു പ്രതികാരമായി നായ്ക്കൻ അതുപോലെ തന്നെ മൈസൂരിലെ പലരുടെയും മൂക്ക് മുറിച്ച് മധുരയിലേക്ക് കടത്തി.
നായ്ക്കർ ഉദാരമതിയായിരുന്നെങ്കിലും ഇത്തരം ഹീനകൃത്യങ്ങൾ മൂലം പാശ്ചാത്യ കമ്പനികൾക്കും മിഷണറിമാർക്കും നായ്ക്കനോട് കടുത്ത അമർഷമായിരുന്നു.
റോബർട്ട് ഡി. നൊബിലി എന്ന റോമൻ കത്തോലിക്കാ മിഷണറി മധുരയിൽ വസിച്ച് തമിഴ് ഭാഷയുടെ വികാസത്തിനായി പ്രവർത്തിച്ചിരുന്നു.
ഇത് തിരുമലനായ്ക്കന്റെ കാലഘട്ടത്തിലായിരുന്നു.
അദ്ദേഹം തമിഴരെപ്പോലെ വസ്ത്രധാരണരീതി അവലംബിച്ചു.
കൂടാതെ 'റോമാപുരി അയ്യർ' എന്ന പേരും സ്വയമേ സ്വീകരിച്ചു.
വീരമാമുനിവർ എന്ന പേരിലറിയപ്പെടുന്ന പ്രശസ്ത പണ്ഡിതനായ ഇദ്ദേഹം തമിഴിലെ നിരവധി ഗ്രന്ഥങ്ങൾ രചിച്ചു.
കൂടാതെ തമിഴ് ഗ്രന്ഥങ്ങൾ പാശ്ചാത്യ ഭാഷയിലേക്ക് വിവർത്തനം ചെയ്യുകയും ചെയ്തു.
തമിഴിലെ ആദ്യ നിഘണ്ടു തയ്യാറാക്കിയതും ഈ വീരമാമുനിവർ ആണ്.
ജമ്മു-കശ്മീർ ക്രിക്കറ്റ് ടീം ഇംഗ്ലീഷ് വിലാസം https://ml.wikipedia.org/wiki/Jammu_and_Kashmir_cricket_team ഇംഗ്ലീഷ് വിലാസം https://ml.wikipedia.org/wiki/Jammu_and_Kashmir_cricket_team
ഇന്ത്യൻ ആഭ്യന്തര ക്രിക്കറ്റിൽ ജമ്മു-കാശ്മീർ സംസ്ഥാനത്തെ പ്രതിനിധീകരിക്കുന്ന പ്രാദേശിക ടീമാണ് ജമ്മു-കശ്മീർ ക്രിക്കറ്റ് ടീം ( ഹിന്ദി : जम्मू और कश्मीर क्रिकेट टीम ).
ജമ്മു കാശ്മീർ ക്രിക്കറ്റ് അസോസിയേഷന്റെ നിയന്ത്രണത്തിലാണ് ഈ ടീം പ്രവർത്തിക്കുന്നത്.
ശ്രീനഗറിൽ സ്ഥിതി ചെയ്യുന്ന ഷേർ-ഇ-കാശ്മീർ സ്റ്റേഡിയമാണ് ഈ ടീമിന്റെ ഹോംഗ്രൗണ്ട്.
ഇപ്പോഴത്തെ ടീം ആമിർ അസീസ് ആബിദ് നബി അദിൽ ഋഷി ആദിത്യ പ്രതാപ് സിങ് അനൂപ് മങ്കോത്ര അർഷദ് ഭട്ട് ബൻദീപ് സിങ് ധ്രുവ് മഹാജൻ ഹർദീപ് സിങ് ഇയാൻ ദേവ് സിങ് മനിക് ഗുപ്ത മനീഷ് ദോഗ്ര മൊഹമ്മദ് മുധാസിർ ഒ. ഹാരൂൺ ഒവൈസ് ഷാ പർവേസ് റസോൾ സാംബയാൽ രാഹിൽ രാം ദയാൽ രോഹിത് ഭട്ട് സാഹിൽ ശർമ സമിയുള്ള ബേഗ് കജൂരിയ ശുബാം വസീം റാസ അവലംബം http://www.cricinfo.com/db/NATIONAL/IND/HISTORY/ http://www.cricinfo.com/db/ARCHIVE/2005-06/IND_LOCAL/RANJI/SQUADS/
ജമ്മു കാശ്മീർ ബാങ്ക്
ജമ്മു കശ്മീരിലെ ഒരു സ്വകാര്യമേഖലാ ബാങ്കിംഗ്, ധനകാര്യ സ്ഥാപനമാണ് ജമ്മു കാശ്മീർ ബാങ്ക് (ജെ കെ ബാങ്ക്) .
ശ്രീനഗർ , ജമ്മു കശ്മീർ എന്നിവിടങ്ങളിൽ ബാങ്കിന് ആസ്ഥാനമുണ്ട്.
സ്വകാര്യ ഉടമസ്ഥതയിലാണെങ്കിലും ജമ്മു കശ്മീരിലെ സർക്കാരിനും ഇതിൽ പങ്കാളിത്തമുണ്ട്.
1938 ഒക്ടോബർ 1-ന് രൂപംകൊണ്ട ജെ കെ ബാങ്ക്, സർക്കാർ ഉടമസ്ഥതയിലുള്ള ബാങ്കായി ഉയർന്നുവന്ന രാജ്യത്തെ ആദ്യത്തെ ബാങ്കാണ്.
ജമ്മു കാശ്മീർ ബാങ്ക് ലിമിറ്റഡിനെ പൊതുമേഖലാ സ്ഥാപനമായി (പി‌എസ്‌യു) പരിഗണിക്കുന്നതിനുള്ള നിർദ്ദേശത്തിന് 2018 നവംബർ 22 ന് ഗവർണറുടെ നേതൃത്വത്തിലുള്ള സ്റ്റേറ്റ് അഡ്മിനിസ്ട്രേറ്റീവ് കൗൺസിൽ (എസ്എസി) അംഗീകാരം നൽകിയിരുന്നു.
നാല് സംസ്ഥാന ഉപദേഷ്ടാക്കളും ജമ്മു കശ്മീർ ചീഫ് സെക്രട്ടറിയും എസ്എസിയിൽ ഉൾപ്പെടുന്നു.
1938 ഒക്ടോബർ 1 ന് ജമ്മു കശ്മീരിലെ രാജാവായിരുന്ന ഹരി സിംഗ് നൽകിയ പേറ്റന്റിലാണ് ജമ്മു കശ്മീർ ബാങ്ക് സ്ഥാപിതമായത്.
ബാങ്കിന്റെ സ്ഥാപക ഡയറക്ടർമാരായി മാറാൻ ഹരി സിംഗ് പ്രമുഖ നിക്ഷേപകരെ ക്ഷണിച്ചിരുന്നു.
ഇപ്രകാരം നിരവധി വ്യക്തികൾ ചേർന്ന് ധനസമാഹരണം നടത്തിയായിരുന്നു ബാങ്ക് യാഥാർഥ്യമായത്.
ശ്രീനഗറിലാണ് ബാങ്കിന്റെ മുഖ്യ ആസ്ഥാനം സ്ഥിതിചെയ്യുന്നത്.
2019 മാർച്ച് 05 വരെയുള്ള കണക്കുകൾ പ്രകാരം, രാജ്യത്തുടനീളം 935 കമ്പ്യൂട്ടറൈസ്ഡ് ബാങ്കിംഗ് ശാഖകൾ, 1287 എടിഎമ്മുകൾ, 25 ക്യാഷ് ഡിപോസിഷൻ മെഷീനുകൾ (സിഡിഎം) എന്നിവയുടെ ശൃംഖല ജമ്മു കാശ്മീർ ബാങ്കിനുണ്ട്.
ജമ്മു-കാശ്മീർ റൈഫിൾസ്
ഏതെങ്കിലും ഒരു പ്രാദേശികഭരണാധികാരിയുടെ പ്രദേശത്തു നിന്നും ഇന്ത്യൻ കരസേനയിലേയ്ക്ക് പ്രത്യേക റജിമെന്റായി കൂട്ടിചേർക്കപ്പെട്ട ഏക സായുധവിഭാഗമാണ് ജമ്മു-കശ്മീർ റൈഫിൾസ്.
1963 ലാണ്  ജമ്മു-കശ്മീർ റൈഫിൾസ് എന്നു നാമകരണം ചെയ്യപ്പെട്ടത്.
ജമ്മു-കാശ്മീർ ലൈറ്റ് ഇൻഫൻട്രി
ഇന്ത്യൻ കരസേനയിലെ ഒരു ഇൻഫന്ററി റെജിമെന്റാണ് ജമ്മു ആൻഡ് കശ്മീർ ലൈറ്റ് ഇൻഫന്ററി ( ജെ.എ.കെ. എൽ.ഐ. ).
ശ്രീനഗറിലെ അവന്തിപൂറിലെ വിമാനത്താവളത്തിനോടനുബന്ധിച്ചാണ് റജിമെന്റിന്റെ ആസ്ഥാനം.
ജമ്മുവിനടുത്തായി ശീതകാലത്തിനുവേണ്ടി ഒരു ചെറിയ സംവിധാനവും ഉണ്ട്.
ജമ്മു കശ്മീർ സംസ്ഥാനത്തുനിന്നുള്ള സന്നദ്ധസൈനികരാണ് ഇതിലുള്ളത്.
സൈനികരിൽ 50% മുസ്ലീങ്ങളാണ്.
മറ്റുള്ളവർ ജമ്മു കശ്മീരിലെ മറ്റ് വിഭാഗങ്ങളിൽ നിന്നുള്ളവരാണ്.
ജമ്മു-കശ്മീർ (നാട്ടുരാജ്യം) ഇംഗ്ലീഷ് വിലാസം https://ml.wikipedia.org/wiki/Kashmir_and_Jammu_(princely_state)
1846 മുതൽ 1947 വരെ ബ്രിട്ടീഷ് സാമ്രാജ്യത്തിനു കീഴിൽ മഹാരാജാവിന്റെ ഭരണത്തിലുണ്ടായിരുന്ന ഒരു നാട്ടുരാജ്യമാണ് കശ്മീർ ആൻഡ് ജമ്മു (ജമ്മു-കശ്മീർ) .